Document ID: 32004R0426

Uredba Komisije (ES) št. 426/2004
z dne 4. marca 2004
o določitvi prodajnih cen Skupnosti za ribiške proizvode s seznama v Prilogi II k Uredbi Sveta (ES) št. 104/2000 za ribolovno leto 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 104/2000 z dne 17. decembra 1999 o skupnih ureditvah trga za ribiške proizvode in proizvode iz ribogojstva [1] in zlasti člena 25(1) in (6) Uredbe,
ob upoštevanju naslednjega:
(1) Pred začetkom ribolovnega leta je treba določiti prodajne cene Skupnosti za vsak proizvod s seznama v Prilogi II k Uredbi (ES) št. 104/2000 v višini, ki dosega vsaj 70 % in ne presega 90 % priporočene cene.
(2) Uredba Sveta (ES) št. 2326/2003 [2] določa priporočene cene za ribolovno leto 2004 za vse zadevne proizvode.
(3) Tržne cene se precej razlikujejo glede na vrsto in obliko ponudbe proizvodov, zlasti v primeru lignjev in osličev.
(4) Pretvorbene faktorje je zato treba določiti za različne vrste in različne oblike ponudbe zamrznjenih proizvodov, ki pristanejo v Skupnosti, da bi določili višino cene, pri kateri se sproži intervencijski ukrep iz člena 25(2) Uredbe (ES) št. 104/2000.
(5) Ukrepi, predvideni s to uredbo, so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Prodajne cene Skupnosti, ki veljajo med ribolovnim letom 2004 za proizvode s seznama v Prilogi II k Uredbi (ES) št. 104/2000 in za različne oblike ponudbe, ter pretvorbeni faktorji v zvezi z njimi, so navedeni v prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, dne 4. marca 2004

Labels: 2
6